1. ΝΟΜΟΣ 6226 της 6/8 Αυγ. 1934 Περί εκτελέσεως έργων δασικής διευθετήσεως χειμάρρων. Άρθρ.1.-1.Δια την μελέτην και εκτέλεσιν των απαιτουμένων έργων, δια την διευθέτησιν της κοίτης των χειμάρρων εν τη ορεινή λεκάνη του σχηματισμού αυτών και την εκτέλεσιν αναδασώσεων προς κάλυψιν της λεκάνης συγκεντρώσεως αυτών συνιστάται παρά τω Γ΄ Τμήματι της Διευθύνσεως Δασών ίδιον γραφείον, ούτινος το προσωπικόν αποτελείται εκ δύο επιθεωρητών τεχνικών έργων και δέκα δασολόγων εχόντων βαθμόν δασάρχου α΄, β΄, ή γ΄ τάξεως ή και δοκίμου δασάρχου. «Ούτοι προσλαμβάνονται εκ της εξωτερικής υπηρεσίας, εις ην και επανέρχονται, μετατιθέμενοι μετ’ απόφασιν του διοικητικού συμβουλίου». Το εντός « » εδάφιον ετροποποιήθη ως άνω υπό του άρθρ. 12 παρ. 2 του Α.Ν. της 25/25 Ιαν. 1936 (ανωτ. σελ. 429). 2.Δια την εκτέλεσιν μελετών και έργων διευθετήσεως χειμάρρων το προσωπικόν της υπηρεσίας ταύτης οργανούται εις συνεργεία. Δια πράξεως του Υπουργού της Γεωργίας δύνανται να συσταθώσι και τοπικά κέντρα δασικής διευθετήσεως των χειμάρρων και τοποθετούνται εις ταύτα δασολόγοι εκ των εν τη υπηρεσία ταύτη υπηρετούντων. Δι’ ομοίας πράξεως του Υπουργού της Γεωργίας τα κέντρα ταύτα δύνανται να διαλυθώσιν ή να ανακληθούν οι εις ταύτα υπηρετούντες υπάλληλοι. Τα γραφεία των τοπικών τούτων κέντρων εγκαθίστανται εις το αυτό μετά του δασαρχείου οίκημα. 3.Οι επιθεωρηταί τεχνικών έργων της δασικής υπηρεσίας και οι προιστάμενοι συνεργείων δασικής διευθετήσεως χειμάρρων ασκούσιν εφ’ όλων των υφισταμένων αυτών την αυτήν πειθαρχικήν δικαιοδοσίαν, ην και οι αντίστοιχοι υπάλληλοι της τοπικής δασικής υπηρεσίας. 4.Δι’ αποσπάσεως επιτρέπεται η προσωρινή απασχόλησις και άλλων υπαλλήλων του ανωτέρου, μέσου και κατωτέρου προσωπικού της τοπικής δασικής υπηρεσίας δια την εκτέλεσιν έργων δασικής διευθετήσεως χειμάρρων. 5.(Κατηργήθη δια της παρ. 11 άρθρ. 317 Ν.Δ. 86/1969 (ανωτ. σελ. 456, 31). Άρθρ.2-3.(Καταργήθηκαν δια της παρ. 11 άρθρ. 317 του αυτού ως άνω Ν.Δ/τος). 